Cyfoeth Naturiol Cymru

Sefydlwyd Cyfoeth Naturiol Cymru (Saesneg: Natural Resources Wales) sy'n gorff a gaiff ei ariannu gan Lywodraeth Cymru ar 1 Ebrill 2013 pan unwyd y gwaith o reoli adnoddau naturiol Cymru. Mae'n dod â gwaith tri chorff a oedd yn bodoli cyn hyn at ei gilydd: Cyngor Cefn Gwlad Cymru, Asiantaeth yr Amgylchedd Cymru, a'r Comisiwn Coedwigaeth a pheth gwaith a arferid ei wneud gan Lywodraeth Cymru. Y Prif Weithredwr yw Clare Pillman a'r Cadeirydd ers Tachwedd 2015 yw Diane McCrea, sy'n dilyn yr Athro Peter Matthews a Madeleine Havard yn ddirprwy. Mae'n Gorff Cyhoeddus Anadrannol. Honnodd Llywodraeth Cymru y byddai'r corff newydd hwn arbed £158 miliwn dros gyfnod o ddeg mlynedd. Un pryder a leisiwyd gan swyddogion yr adran goedwigaeth oedd y byddai eu llais yn cael ei foddio o dan y drefn newydd. Cyfoeth Naturiol Cymru yw’r corff mwyaf a noddir gan Lywodraeth Cymru; mae’n cyflogi oddeutu 1,900 o staff ledled Cymru, gyda chyllideb o £180 miliwn yn 2016. Prif weithredwyr Dr Emyr Roberts oedd prif weithredwr cyntaf y corff ac ymddeolodd yn Hydref 2017 gyda Kevin Ingram, y cyfarwyddwr cyllid yn gwneud ei waith dros dro. Penodwyd Clare Pillman fel prif weithredwr newydd cychwynnodd ar ei gwaith yn Chwefror 2018. Cadeiryddion Yr Athro Peter Matthews oedd cadeirydd cyntaf y corff Penodwyd Diane McCrea fel cadeirydd newydd yn 2015 ond ymddiswyddodd ym mis Gorffennaf 2018 yn dilyn adroddiad gan yr Archwilydd Cyffredinol yn dweud bod cytundebau'r corff i werthu pren yn anghyfreithiol. Polisi drws agored Yn 2016, newidiodd ei bolisi trwyddedu adnoddau megis fideos i drwydded agored Comin Creu (CC-BY-SA). Gweithdrefnau rheoli Mae gorchwyl gwaith CNC yn cynnwys dros 40 math o orchwylion rheoli sydd wedi'u hetifeddu ganddynt. Maent yn cynnwys: clustnodi a chaniatáu Safleoedd o Ddiddordeb Gwyddonol Arbennig (SSSIs) deunydd ymbelydrol: niwclear ac fel arall trwyddedu rhywogaethau a warchodir dan ddeddfau Ewropeaidd trwyddedu morwrol trwyddedu torri coed rheoli'r defnydd o ddŵr a llifogydd rheoli gwastraff a phacio yn sgil cynlluniau cyfnewid Ewropeaidd pysgodfeydd masnachol: llysywod, eog a physgod cregyn rheoli cyfyngiadau a nodi lleoliadau tir agored dan Ddeddf Hawliau Tramwyo, 2000 diwydiant trwm Gweler hefyd Gwarchodfeydd Natur Cenedlaethol yng Nghymru gwefan Cyfoeth Naturiol Cymru Coedwig Genedlaethol i Gymru NatureScot Cyfeiriadau